**D I S P O Z I Ţ I A**

**nr. 107 din 3 aprilie 2023**

**privind constituirea Comisiei de predare a bunurilor imobile realizate prin lucrările de închidere și ecologizare a Depozitului neconform de deşeuri urbane Dej, închis**

Preşedintele Consiliului Judeţean Cluj,

Având în vedere:

* Referatul nr. 13122/29.03.2023, întocmit de Direcţia Dezvoltare şi Investiţii - Serviciul Lucrări și Achiziții Publice, privind constituirea Comisiei de predare a bunurilor imobile realizate prin lucrările de închidere și ecologizare a Depozitului neconform de deşeuri urbane Dej, închis
* Hotărârea Consiliului Județean Cluj nr. 38/ 28.02.2023 pentru stabilirea unor măsuri privind reglementarea modului de folosinţă a imobilului ”Depozit neconform de deșeuri urbane Dej – închis”;
* PROTOCOLUL pentru stabilirea unor măsuri privind reglementarea modului de folosinţă a imobilului - Depozit neconform de deșeuri urbane Dej - închis, realizat în cadrul proiectului „Sistem de Management Integrat al Deșeurilor în Județul Cluj” , înregistrat la Consiliul Județean Cluj sub nr. 9011 / 06.03.2023

Ținând cont de prevederile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, ale art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. e) și alin. (6) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

În temeiul drepturilor conferite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se constituie Comisia de predare a bunurilor imobile realizate prin lucrările de închidere și ecologizare a Depozitului neconform de deşeuri urbane Dej, închis, în cadrul proiectului "Sistem de Management Integrat al Deşeurilor în judeţul Cluj", în următoarea componenţă nominală :

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat, după caz** | **Direcția/Serviciul/**  **Biroul/Compartimentul, după caz** | **Mențiuni** |
| **1** | Președinte | Gabriela Rotaru | Consilier | Direcția Dezvoltare și Investiții/ Serviciul Lucrări și Achiziții Publice | - |
| **2** | Membru | Simona Engi | Consilier | Direcția Dezvoltare și Investiții/  Serviciul Lucrări şi Achiziţii Publice |  |
| **3** | Membru | Teofil Ciortea | Consilier | Direcția Dezvoltare și Investiții/  Serviciul Lucrări şi Achiziţii Publice |  |
| **4** | Membru  de rezerva | Silvia Fabian | Consilier | Direcția Dezvoltare și Investiții/  Serviciul Lucrări şi Achiziţii Publice |  |

**Art. 2**. Persoana nominalizată în calitate de membru de rezervă, va înlocui președintele comisiei, respectiv membrii acesteia, după caz, numai în situațiile în care persoanele care urmează să fie înlocuite nu au posibilitatea, din motive obiective, de a îndeplini atribuţiile care rezultă din calitatea avută în cadrul comisiei.

**Art. 3**. Comisia va avea ca atribuție predarea, pe bază de proces verbal de predare-primire, a imobilului ”Depozit neconform de deşeuri urbane Dej, închis ” situat în municipiul Dej, identificat în C.F. nr. 50918 Vad, nr. cad. 50918-C1, proprietate publică a UAT Județul Cluj și administrarea Consiliului Județean Cluj, cu toate anexele și dotările aferente .

**Art. 4.** După încheierea procesului verbal de predare-primire cu reprezentanții Municipiului Dej, o copie a acestuia se va transmite și Direcției Generale Buget Finațe-Resurse Umane din cadrul aparatului de specialitate al Consiliului Județean Cluj, în vederea aducerii la cunoștință și reflectării acestei operațiuni în evidențele financiar-contabile.

**Art. 5.** Prezenta dispoziție se comunică prin poșta electronică în termenul prevăzut de lege, persoanelor nominalizate la art. 1 și Prefectului Judetului Cluj şi se aduce la cunoştinţă publică prin afişare pe pagina de internet „www.cjcluj.ro”.

**CONTRASEMNEAZĂ**

**PREŞEDINTE SECRETAR** **GENERAL AL JUDEŢULUI**

Alin Tișe Simona Gaci